text: L'Ajuntament d'Olot aplica mesures per prevenir contagis al cementiri municipal per la diada de Tots Sants - Garrotxa Digital
  Enguany, la tradició de Tots Sants estarà marcada per uns estrictes protocols que garanteixen que es respectin les normes establertes per les autoritats sanitàries. Tot i que no es prohibeix anar a honorar la memòria dels difunts, arreglar les làpides o dipositar flors, l'Ajuntament d'Olot ha aplicat algunes mesures per tal de prevenir contagis i evitar aglomeracions al Cementiri Municipal.
  Jaume Casas, Funerària Besora: No ens podem estar allà de tertúlia amb el veí, amb els amics que fa temps que no hem vist…pensem que estem en plena pandèmia i com menys contactes i gent estigui agrupada millor que millor.
  Entre les mesures de prevenció, es regularan les entrades i sortides i s'establiran recorreguts de circulació a l'interior. Serà obligatori l'ús de mascareta i hi haurà gel hidroalcohòlic a les entrades del edifici. A més, fins al diumenge 1 de novembre, el cementiri continuarà obrint a les 8 del matí i tancant a les 7 del vespre i no cal demanar cita prèvia.
  Jaume Casas, Funerària Besora: Recordar que per exemple cada vegada que es vulguin agafar escales per si han de netejar, doncs que tinguin la precaució de posar-se guants o rentar-se les mans. Penseu que som molts els que ho estem fent servir i totes les precaucions, en aquest moment, són poques.
  Pep Berga, alcalde d'Olot: Demanar la màxima prudència a tothom qui vulgui anar al cementiri, que es reparteixin tan bé com puguin en les hores i que es prenguin les mesures necessaris per protegir-se d'algun possible contagi.
  Pel que fa a les celebracions de la castanyada o Halloween, des de l'Ajuntament recorden que queden prohibides les festes, balls i revetlles a la via pública i es recomana gaudir d'aquestes festes en família, en grups reduïts de, com a màxim, 6 persones.
  El temporal de pluges que afecta Catalunya des d'aquest cap de setmana es concentra aquest dilluns a l'Alt Empordà, Baix Empordà, Garrotxa i Ripollès, on en alguns punts ja han caigut quantitat superiors als 150 litres per metre quadrat. Està previst,…
  El pavelló de bany dels Tossols-Basil acull el menú 'L'arròs de Les Cols' per revitalitzar l'espai
  Aquest estiu, el restaurant Les Cols ofereix un menú d'alta cuina servida de forma ràpida i per a totes les butxaques. Es tracta de 'L'arròs de les Cols', un àpat de 15 euros amb productes de qualitat que s'oferirà cada dijous fins a finals d'agost.…